Pielikums

Madonas novada pašvaldības domes

31.03.2016. lēmumam Nr.150 (protokols Nr.6, 15.p.)

**Sadarbības līgums Nr.** **L-SP-\_\_\_-\_\_\_\_**

Rīgā 2016. gada \_\_\_\_. \_\_\_\_\_\_\_\_\_\_\_\_\_\_\_\_\_

**Latvijas Investīciju un attīstības aģentūra**, adrese: Pērses iela 2, Rīga, LV-1442, kura darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums”, tās direktora Andra Ozola personā (turpmāk Aģentūra),no vienas puses,

un

**\_\_\_\_\_\_\_\_\_\_\_\_\_\_ pilsētas pašvaldība,** adrese: \_\_\_\_\_\_\_\_\_\_ iela \_\_\_, Pilsēta, LV-\_\_\_\_\_, kuras vārdā, pamatojoties uz \_\_\_\_\_\_\_ pilsētas domes 20\_\_.gada \_\_\_.mēnesis saistošajiem noteikumiem Nr. \_\_\_ „ Pilsētas pašvaldības nolikums”, rīkojas pašvaldības domes priekšsēdētājs **Vārds Uzvārds** (turpmāk  Sadarbības partneris), no otras puses,

turpmāk abas kopā  – Puses, izsakot savu brīvu gribu, bez maldības, viltus un spaidiem, noslēdz sadarbības līgumu (turpmāk – Līgums) paredzot, turpmāk minēto.

1. **Līgumā lietotie apzīmējumi.**

**Inkubators** – Aģentūras īstenotā projekta laikā darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma „Reģionālie biznesa inkubatori un radošo industriju inkubators” (turpmāk - pasākums) ietvaros Aģentūras filiālē izveidotā Inkubācijas aktivitāšu sniegšanas vienība.

**Inkubatora mērķis** – atbalstīt jaunu, dzīvotspējīgu un konkurētspējīgu komersantu izveidi un attīstību Latvijas reģionos, nodrošinot gala labuma guvējus ar uzņēmējdarbībai nepieciešamo vidi (telpām), konsultācijām, apmācībām un pasākumiem par vispārīgiem uzņēmējdarbības jautājumiem, ekspertu konsultācijām, mentoru atbalstu un grantu līdzfinansējumu komersantu darbības izmaksām (atbalsts komersantu pirms inkubācijai un inkubācijai).

**Inkubatora klients** – Ministru kabineta 2016.gada \_\_\_.februāra noteikumos Nr.\_\_\_ „Darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma „Reģionālie biznesa inkubatori un radošo industriju inkubators” (turpmāk – MK noteikumi Nr.\_\_\_) 3.punktā minētās personas, jeb gala labuma guvējs, ar kuru noslēgts Inkubācijas līgums.

**Inkubatora potenciālais klients** – ir fiziskas personas (ideju autori), kuri veic vai gatavojas veikt saimniecisko darbību), sīkie (mikro), mazie un vidējie komersanti saskaņā ar Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 1.pielikumu (Eiropas Savienības Oficiālais Vēstnesis, 2014.gada 26.jūnijs, Nr. L 187).

**Inkubācijas līgums** – starp Aģentūru un Inkubatora klientu savstarpēji noslēgts līgums par Inkubācijas aktivitāšu sniegšanu.

**Komersantu organizācija** – Latvijas Tirdzniecības un rūpniecības kamera vai Latvijas Darba devēju konfederācija, vietējo uzņēmēju apvienības, uzņēmēju klubi u.tml. organizācijas.

**Inkubatora atbildīgā persona** – Aģentūras filiāles ietvaros izveidotā Inkubatora vadītājs (filiāles vadītājs/vecākais projektu vadītājs). Informācija par Inkubatora atbildīgo personu ir pieejama Aģentūras mājaslapā līdz brīdim, kad tiks izveidota Inkubatora mājaslapa, kur būs pieejama attiecīgā informācija.

**Pirms inkubācijas aktivitātes** – uz uzņēmējdarbības uzsācējiem (fiziskām personām/uzņēmumiem) vērsts pasākumu komplekss. Pirms inkubācijas aktivitātes mērķis ir biznesa prasmju un iemaņu apguve, tirgus izpēte un biznesa idejas sākotnējā novērtējuma izstrāde.

**Inkubācijas aktivitātes –** uz jauniem uzņēmumiem vērsts pasākumu komplekss. Inkubācijas aktivitātes mērķis ir uzņēmējdarbības veicināšana, iegūstot vai attīstot uzņēmējdarbības prasmes, tai skaitā, veicot produkta prototipa izstrādi vai tā pilnveidošanu, uzsākot produkta ražošanu un tirdzniecību.

**Inkubatora kapacitātes samazināšana** – Inkubatora darbinieku skaita pakāpeniska samazināšana līdz ne vairāk kā vienam darbiniekam un Inkubatora telpu platības (Open Office) pakāpeniska samazināšana līdz ne vairāk kā 50m2. Par nepieciešamo samazinājuma pakāpi Aģentūra lemj, izvērtējot Inkubatora rādītājus.

**Inkubatora kapacitātes palielināšana** – Inkubatora darbinieku skaita un Inkubatora telpu platības (Open Office) pakāpeniska palielināšana līdz atbilstoši faktiskai situācijai nepieciešamai, pēc Aģentūras veiktās Inkubatora rādītāju izvērtēšanas.

**Jaunizveidots komersants** – MK noteikumu Nr.\_\_\_ \_\_.punktā minēts komersants (definīcija tiks precizēta, pēc tās iestrādāšanas MK noteikumu projektā).

**Pilna slodze** - MK noteikumu Nr.\_\_\_ \_\_.punktā norādītā slodze (definīcija tiks precizēta, pēc tās iestrādāšanas MK noteikumu projektā).

**Open Office** – atvērta tipa telpas, kas pieejamas Inkubatora klientiemPirms inkubācijas un Inkubācijas aktivitāšu saņemšanai, kuru telpu nomas maksa pasākuma ietvaros tiek atbalstīta 100% apmērā.

**Mentors** – persona ar pieredzi uzņēmējdarbībā, kas brīvprātīgi un neformāli komunicējot, nodod savu pieredzi, zināšanas un kontaktus pieredzes pārņēmējam.

**Mentorings** – process, kura ietvaros persona ar pieredzi uzņēmējdarbībā vai nozares speciālists, brīvprātīgi un neformāli komunicējot, dalās savā pieredzē, zināšanās un kontaktos ar jauno vai topošo uzņēmēju, sniedzot pieredzes pārņēmējam pieredzē balstītu padomu, morālu atbalstu.

**Radinieks** – tēvs, māte, vecāmāte, vecaistēvs, bērns, mazbērns, adoptētais, adoptētājs, brālis, māsa, pusmāsa, pusbrālis, laulātais.

**Darījuma partneris** – fiziskā vai juridiskā persona vai uz līguma pamata izveidota fizisko un juridisko personu apvienība, kas saskaņā ar normatīvajiem aktiem ir deklarējamās darījumu attiecībās ar Inkubatora atbalsta piešķiršanas komisijas locekli.

**Pašvaldība** – Latvijas pašvaldība, tas ir, Sadarbības partneris, kas darbojas atbilstoši likumam „Par Pašvaldībām” (turpmāk – pašvaldība).

1. **Līguma priekšmets.**

2.1. Līguma priekšmets ir Aģentūras un Sadarbības partnera sadarbība pasākuma īstenošanā.

2.2. Izmantojot Pušu rīcībā esošus resursus, Puses apņemas veikt sadarbību, kas sekmē abu Pušu pamatfunkciju veikšanu pasākuma ietvaros, tai skaitā, nodrošina Inkubatora sasniedzamo rādītāju izpildi.

1. **Inkubatora atrašanas vieta, Inkubatora darbības teritorija,**

**Inkubatora sasniedzamie rādītāji.**

* 1. Inkubatora atrašanas vieta ir: Blaumaņa iela 3, Madona (Plānots, ka līdz 2018.gadam inkubators tiks pārcelts uz Saieta laukumu 2a, kur pašvaldība plāno veidot Biznesa attīstības centru)
  2. Inkubatora mērķis ir minēts Līguma 1.punktā.
  3. Inkubatora darbības teritorija ir Madonas novads, Ērgļu novads, Cesvaines novads, Varakļānu novads un Lubānas novads.
  4. Inkubatora sasniedzamie viena gada rādītāji (gads tiek aprēķināts, skaitot no Inkubatora izveidošanas brīža skat. Līguma 4.5.punktu):

**3.4.1.** Pirms inkubācijas aktivitātes saņēmušo Inkubatora klientu skaits – vismaz 12;

**3.4.2.** Inkubācijas aktivitātes saņēmušo Inkubatora klientu skaits – vismaz **8** (pirmajā Inkubatora darbības gadā - vismaz 8);

**3.4.3.**Pirms inkubācijas vai Inkubācijas aktivitātes saņēmušo jaunizveidoto uzņēmumu skaits – vismaz (pirmajā Inkubatora darbības gadā- vismaz 8);

**3.4.4.**Nodarbinātības pieaugumsInkubatora klientu veiktās darbības laikā – vismaz 8 pilnas slodzes darbinieki (pirmajā Inkubatora darbības gadā – vismaz 6 pilnas slodzes darbinieki);

* 1. Inkubatora kontaktinformācija: \_\_\_\_\_\_\_\_\_\_\_\_\_\_\_\_\_\_. *(tiks precizēta no Aģentūras puses)*
  2. Pirms inkubācijas un Inkubācijas aktivitātes tiek veiktas attiecībā pretInkubatora potenciālajiem klientiem un Inkubatora klientiem, kuru juridiskā un/vai faktiskā adrese atrodas Līguma 3.3.punktā noteiktajā teritorijā vai ārpus tās, izņemot Rīgu.

1. **Sadarbības partnera pienākumi.**

Sadarbības partnerim ir pienākums:

* 1. rekomendēt Aģentūrai nekustamo īpašumu Inkubatora atrašanas vietas izveidošanai, kur Inkubatorā esošiem komersantiem iespējams deklarēt juridisko adresi (turpmāk - telpas). Rekomendējot telpas, Sadarbības partneris papīra formātā vai elektroniski, parakstītu ar drošu elektronisku parakstu, iesniedz Aģentūrai telpu rekomendācijas vēstuli Līguma 11.sadaļā noteiktajā kārtībā.

Gadījumā, ja Līguma noslēgšanas brīdī telpas nav pieejamas, Sadarbības partneris rekomendācijas vēstulē norāda datumu, ar kuru telpas būs pieejamas, norādot arī Inkubatora atrašanās vietu līdz brīdim, kad iepriekš norādītajās telpās būs iespējams veikt Pirms inkubācijas un Inkubācijas aktivitātes.

* 1. rekomendēt kandidātu Inkubatora vadītāja/vecākā projektu vadītāja amatam (turpmāk - kandidāts). Rekomendējot kandidātu, Sadarbības partneris papīra formātā iesniedz Aģentūrai kandidāta rekomendācijas vēstuli Līguma 11.sadaļā noteiktajā kārtībā. Ja Sadarbības partneris nevar izvirzīt kandidātu, tas par to informē Aģentūru elektroniski Līguma 11.sadaļā noteiktajā kārtībā.
  2. saskaņā ar Līguma noteikumiem nodrošināt telpu līdzfinansēšanu. Sadarbības partneris piedāvā sev piederošas telpas Inkubatora administrācijai un Open office Blaumaņa ielā 3, Madonā bez maksas. Inkubatoram jāsedz komunālo pakalpojumu un telpu apsaimniekošanas izmaksas, saskaņā ar sabiedrisko pakalpojumu piestādītajiem rēķiniem. Citas telpas Blaumaņa ielā 3, Madonā, kuras netiek izmantotas koplietošanai, Open Office un inkubatora darbības nodrošināšanai, tiek piedāvātas nomai Inkubatora klientiem nomai no pašvaldības.
  3. izveidot Inkubatora atbalsta piešķiršanas komisiju (turpmāk - komisija) vismaz trīs locekļu sastāvā, kura ir kompetenta 4.4.5.punktā norādīto lēmumu pieņemšanā. Komisiju izveido 5 (piecu) darbdienu laikā no Inkubatora izveides brīža. Par Inkubatora izveides brīdi uzskatāms pēdējais no turpmāk minēto līgumu noslēgšanas datumiem:
* darba līguma ar Inkubatora atbildīgo personu noslēgšanas datums;
* telpu nomas līguma noslēgšanas datums.

Sadarbības partneris 5 (piecu) darbdienu laikā no attiecīgu dokumentu parakstīšanas iesniedz Aģentūrai pašvaldības pieņemto lēmumu/ izdoto rīkojumu par komisijas izveidošanu, norādot arī komisijas priekšsēdētāja kontaktinformāciju – vārdu, uzvārdu, telefona numuru, e-pasta adresi.

* + 1. Komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk, kā trīs locekļi. Komisija pieņem lēmumus ar vienkāršu balsu vairākumu. Ja komisijas locekļu balsis sadalās vienādi, izšķirošā ir komisijas priekšsēdētāja balss.
    2. Komisijā jābūt iesaistītam:

a) pašvaldības pārstāvim,

b) augstskolas (ja tāda atrodas Sadarbības partnera administratīvajā teritorijā) pārstāvim,

c) komersantu organizācijas (ja tāda atrodas Sadarbības partnera administratīvajā teritorijā) pārstāvim,

d) uzņēmuma, kas atrodas Sadarbības partnera administratīvajā teritorijā, pārstāvim (šajā apakšpunktā minētā pārstāvja iekļaušana komisijas sastāvā ir komisijas brīva iniciatīva),

* + 1. Par Līguma 4.4.2.punktā minēto pārstāvju proporcionālo sadalījumu komisijas īpatsvarā lemj Sadarbības partneris.
    2. Komisijas sēdēs ar novērotāja tiesībām piedalās Inkubatora atbildīgā persona.
    3. Komisija, saskaņā ar Aģentūras izstrādātu kārtību, lemj par komersantu uzņemšanu Inkubatorā un izslēgšanu no tā, nosaka komersanta Inkubatorā sasniedzamo mērķi visā Inkubācijas līguma darbības laikā, nosaka komersanta Inkubatorā sasniedzamos mērķus vienam gadam, kā arī pārbauda, vai noteiktie mērķi ir sasniegti. Visiem komisijas pieņemtajiem lēmumiem ir ieteikuma raksturs, ko Aģentūra ņem vērā, pieņemot lēmumu par Inkubatora klienta uzņemšanu Inkubatorā un izslēgšanu no tā.
    4. Komisijas locekļi nedrīkst atrasties interešu konflikta situācijā ar Inkubatora klientu, tas ir, situācijā, kurā komisijas loceklim, pildot komisijas locekļa pienākumus, jāpieņem lēmums vai jāpiedalās lēmuma pieņemšanā, vai jāveic citas ar komisijas locekļa amatu saistītas darbības, kas ietekmē vai var ietekmēt šī komisijas locekļa, tā Radinieku vai Darījumu partneru personiskās vai mantiskās intereses.
    5. Komisijas pieņemtos lēmumus paraksta 2 (divu) darbdienu laikā no komisijas sēdes dienas un to kopijas iesniedz Inkubatora atbildīgajai personai.
  1. sasaukt komisijas sēdi 5 (piecu) darbdienu laikā pēc Inkubatora atbildīgās personas elektroniski paustā aicinājuma. Vienlaikus ar aicinājumu Inkubatora atbildīgā persona elektroniski nosūta komisijas priekšsēdētājam komersantu, kas vēlas tikt uzņemti Inkubatorā, pieteikumus un informāciju par Inkubatorā esošiem Inkubatora klientiem noteikto mērķu izpildi.
  2. parakstot Līgumu, apliecināt, ka Inkubatora mērķi, kas atrunāti Līgumā, atbilst pašvaldības attīstības plānošanas dokumentiem.
  3. veikt mārketinga un reklāmas aktivitātes, tai skaitā, veicot publikācijas nacionālā vai reģionālā laikrakstā, kā arī savā tīmekļa vietnē (ja Sadarbības partnerim ir sava tīmekļa vietne), ar mērķi popularizēt Inkubatora sniegtus pakalpojumus pašvaldības administratīvajā teritorijā. Šajā Līguma punktā minētās aktivitātes Sadarbības partneris veic pēc saviem ieskaitiem un viena mēneša laikā pēc Inkubatora atbildīgās personas elektroniski nosūtītā lūguma.
  4. līdz katra mēneša 15.datumam elektroniski iesniegt Inkubatora atbildīgai personai informāciju par pašvaldības administratīvajā teritorijā plānotiem publiskiem pasākumiem turpmākajos 3 (trīs) mēnešos (skaitot no nākamā mēneša 1.datuma).
  5. rekomendēt vismaz piecus Mentorus, kas izteikuši gatavību bez atlīdzības veikt Mentoringu, piesaistīšanu Inkubatoram. Lai apliecinātu šī Līguma punkta izpildi, Sadarbības partneris iesniedz Aģentūrā apliecinājumu par Mentoru piesaistīšanu Inkubatoram.
  6. Līguma darbības laikā informēt Aģentūru par jebkādiem apstākļiem, kas varētu ietekmēt Līgumā paredzēto pienākumu nepilnīgu izpildīšanu, izpildīšanas aizkavēšanos vai neizpildīšanu atbilstoši Līgumam.
  7. Līguma darbības laikā rakstveidā paziņot Aģentūrai izmaiņas Sadarbības partnera pamatdatos (kontaktinformācija, juridiskā adrese, bankas rekvizīti) 3 (trīs) darbdienu laikā pēc to maiņas.
  8. nozīmēt kontaktpersonu Inkubatora atbildīgās personas informēšanai par Līguma 4.punktā minēto pienākumu veikšanu. Minētās kontaktpersonas datus (vārds, uzvārds, e-pasts, telefona nr.) Sadarbības partneris nosūta uz Līgumā norādīto Aģentūras elektroniskā pasta adresi.
  9. publicēt tikai to informāciju par Inkubatoru un tā aktivitātēm, ko sniegusi Inkubatora atbildīgā persona.
  10. līdz 20\_\_.gada 31.decembrim glabāt visus Līguma ietvaros un darbības laikā sagatavotus dokumentus, kas ir saistīti ar pasākuma īstenošanu.

1. **Sadarbības partnera tiesības.**

Sadarbības partnerim ir tiesības:

* 1. pēc Aģentūras uzaicinājuma, piedalīties Aģentūras rīkotajās sēdēs Inkubatora sasniegto rādītāju izvērtēšanai.
  2. saņemt no Inkubatora atbildīgās personas nepieciešamo informāciju par Inkubatora sniedzamiem pakalpojumiem.
  3. ierosināt Aģentūrai Līguma grozījumus Līguma 8.sadaļā noteiktajā kārtībā un atbilstoši normatīvo aktu prasībām.

1. **Aģentūras pienākumi.**

Aģentūrai ir pienākums:

* 1. Inkubatora darbības laikā Inkubatora klientiem vai Inkubatora potenciālajiem klientiem atbalstīt tikai tādas Pirms inkubācijas un/vai Inkubācijas aktivitātes, ko normatīvajos aktos noteiktajā kārtībā sniedz Inkubators.
  2. veikt Līgumā paredzēto Sadarbības partnera veicamo pienākumu kontroli.
  3. sniegt konsultācijas Sadarbības partnerim par Līguma ietvaros paredzēto pasākumu īstenošanu, kā arī Aģentūrā iesniedzamās informācijas apjomu un veidu.
  4. saņemt un apkopot Sadarbības partnera iesniegto informāciju, kā arī pārbaudīt, vai tā atbilst Līguma noteikumos paredzētajai.
  5. sniegt informāciju Sadarbības partnerim par Inkubatora sniedzamiem pakalpojumiem un plānotiem pasākumiem.
  6. Līguma darbības laikā informēt Sadarbības partneri par jebkādiem apstākļiem, kas varētu ietekmēt Līgumā paredzēto pienākumu nepilnīgu izpildīšanu, izpildīšanas aizkavēšanos vai neizpildīšanu atbilstoši Līgumam.
  7. Līguma darbības laikā rakstveidā paziņot Sadarbības partnerim izmaiņas Aģentūras pamatdatos (kontaktinformācija, juridiskā adrese, bankas rekvizīti) 3 (trīs) darbdienu laikā pēc to maiņas.

1. **Aģentūras tiesības.**

Aģentūrai ir tiesības:

* 1. ja tiek konstatēts, ka Līguma 3.4.punktā minētie rādītāji netiek sasniegti, rīkot sanāksmi, pieaicinot Sadarbības partneri. Sanāksmes laikā Aģentūra lemj par veicamiem pasākumiem Inkubatora darbības rezultātu uzlabošanai un nosaka atkārtotu Inkubatora sasniedzamo rādītāju izvērtēšanu 6 mēnešu laikā no iepriekšējā darbības izvērtējuma brīža. Ja atkārtotas izvērtēšanas rezultātā Aģentūra secina, ka 3.4.punktā noteiktie rādītāji joprojām nav sasniegti, tad Aģentūra var lemt par Inkubatora kapacitātes samazināšanu vai Inkubatora likvidāciju. Inkubatora likvidācijas gadījumā Aģentūra nodrošina, Inkubatora klientiem iespējas saņemt atbalsta pasākumus tuvākajā Inkubatorā.
  2. ja tiek konstatēts, ka Līguma 3.4.punktā minētie rādītāji ir pārsniegti un ir nepieciešama Inkubatora kapacitātes palielināšana, vai pēc Inkubatora kapacitātes samazināšanas Līguma 3.4.punktā minētie rādītāji atkal tiek sasniegti un ir nepieciešama Inkubatora kapacitātes palielināšana, rīkot sanāksmi, pieaicinot Sadarbības partneri, un lemt par iespējamo Inkubatora kapacitātes palielināšanu faktiskajai situācijai nepieciešamā apjomā.
  3. pieprasīt Sadarbības partnerim iesniegt Aģentūrai visus nepieciešamos dokumentus un informāciju, kas saistīta ar Līguma izpildi. Nepieciešamības gadījumā – pieprasīt Sadarbības partnerim veikt dokumentu precizējumus.
  4. izvērtēt Līguma 4.10.punktā minēto informāciju, lemt vai Sadarbības partneris ir izpildījis Līguma noteikumus un vai attiecīgajā gadījumā nav piemērojams Līguma 7.1.punkts.
  5. ierosināt Sadarbības partnerim grozījumus Līguma 8.sadaļā noteiktajā kārtībā un atbilstoši normatīvo aktu prasībām.

1. **Līguma grozījumi.**
   1. Puses var ierosināt grozījumus Līgumā. Grozījumi Līgumā var tikt atbalstīti, ja tie neietekmē projekta mērķu sasniegšanu un nemaina sākotnējo programmas sadarbības iestādes projekta vērtējumu punktos. Jebkuras izmaiņas Līguma īstenošanā ir pieļaujamas tikai ar Aģentūras piekrišanu un tikai pēc Līguma grozījumu spēkā stāšanās.
   2. Aģentūra var ierosināt Līguma grozījumus, kas ir nepieciešami pasākuma īstenošanas atbilstības normatīvo aktu prasībām nodrošināšanai.
   3. Ierosinot Līguma grozījumus, Sadarbības partneris kopā ar grozījumu pieprasījumu iesniedz Aģentūrā dokumentus, kas apliecina grozījumu nepieciešamības pamatojumu. Aģentūra izvērtē grozījumu pamatojumu un nepieciešamību, pēc kā pieņem lēmumu vai grozījumi Līgumā ir atbalstāmi, vai noraidāmi.
   4. Sadarbības partnera ierosinātos Līguma grozījumus Aģentūra izvērtē 20 (divdesmit) darbdienu laikā. Par pieņemto lēmumu Aģentūra informē Sadarbības partneru 5 (piecu) darbdienu laikā no lēmuma pieņemšanas dienas.
   5. Ja Līguma grozījumi nav pieļaujami, tad paziņojumā par pieņemto lēmumu Aģentūra norāda atteikuma pamatojumu, kā arī informāciju par nepieciešamajiem precizējumiem grozījumu pieprasījumā un tā atkārtotas iesniegšanas kārtību.
   6. Līguma grozījumi, izņemot Līgumā noteiktos gadījumus, noformējami rakstiski un stājas spēkā, kad Sadarbības partneris un Aģentūra ir tos parakstījuši. Visi grozījumi tiek pievienoti Līgumam un kļūst par Līguma neatņemamu sastāvdaļu.
   7. Līguma grozījumi, kas neattiecas uz Līgumā darbības termiņu, kurus nav ierosinājusi Aģentūra, kā arī citos gadījumos, kad Aģentūra uzskata to par iespējamu, stājas spēkā ar attiecīgā Aģentūras paziņojuma nosūtīšanas brīdi Sadarbības partnerim.
   8. Līguma 4.11.punktā minētie Sadarbības partnera paziņojumi un Līguma 6.7.punktā minētie paziņojumi kļūst par Līguma neatņemamu sastāvdaļu no to saņemšanas brīža.
2. **Līguma darbības termiņš, Līguma izbeigšana un**

**vienpusējā atkāpšanās no Līguma.**

* 1. Līgums stājās spēkā tikai gadījumā, ja starp Centrālo un finanšu aģentūru un Aģentūru kā finansējuma saņēmēju savstarpēji tiek noslēgts līgums par darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma „Reģionālie biznesa inkubatori un radošo industriju inkubators” īstenošanas nosacījumiem un kārtību.
  2. Līgums ir spēkā līdz Līgumā noteikto saistību pilnīgai izpildei pasākuma īstenošanas laikā un MK Noteikumos Nr. \_\_\_ noteiktajam projekta īstenošanas termiņam, vai līdz Līguma izbeigšanas brīdim saskaņā ar Līguma 7.1., 9.2.-9.5.punktu. Inkubatora likvidācijas gadījumā Līgums kļūst par spēkā neesošu.
  3. Aģentūrai ir tiesības izbeigt Līgumu, ja tiek konstatēts, ka Sadarbības partneris nepilda Līguma 4.sadaļā noteiktus Sadarbības partnera pienākumus.
  4. Aģentūrai ir tiesības izbeigt Līgumu, vienu mēnesi iepriekš brīdinot Sadarbības partneri par Līguma izbeigšanu.
  5. Aģentūrai ir tiesības vienpusēji atkāpties no Līguma saistību izpildes, ja:
     1. Sadarbības partneris Līguma īstenošanas laikā ir apzināti maldinājis Aģentūru, sniedzot nepatiesu informāciju, tai skaitā, tiek konstatēts, ka Līguma 4.4.punktā minētā informācija ir nepatiesa,
     2. normatīvajos aktos noteiktajā kārtībā ir pasludināts Sadarbības partnera maksātnespējas process,
     3. Līguma 7.1.punktā paredzētajos gadījumos.

1. **Pušu atbildība, saistību tiesību pastiprinājumi un**

***Force Majeure***

* 1. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu normatīvo aktu prasībām.
  2. *Force majeure* nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības rezultātā, kas kavē vienu no Pusēm veikt kādu no Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
  3. Ja viena no Pusēm saskaras ar *force majeure* apstākļiem, tā nekavējoties, bet ne vēlāk kā 5 (piecu) dienu laikā no to iestāšanās brīža vai no brīža, kad attiecīgā Puse par tiem uzzināja, vai tai vajadzēja uzzināt, par to paziņo otrai Pusei, norādot radušos apstākļu raksturu, iespējamo ilgumu un paredzamās sekas. Pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, ievērojot pieļaujamo Projekta īstenošanas ilgumu.
  4. Neviena no Pusēm nevar tikt vainota par Līgumā saistību nepildīšanu, ja to izpildi kavē *force majeure*. Puses veic nepieciešamos pasākumus, lai līdz minimumam samazinātu radītos kaitējumus, kas varētu izrietēt no *force majeure*. Ja *force majeure* gadījumā Pusēm bija iespējams veikt pasākumus zaudējumu samazināšanai, bet tās tos neveica, tad vainīgajai Pusei ir jāatlīdzina otrai Pusei radītie zaudējumi.
  5. Puse neatbild par zaudējumiem, kas nodarīti trešajai personai otras Puses darbības vai bezdarbības rezultātā, neveic to atlīdzību, neveic kompensācijas samaksu par kaitējumu, kas nodarīts otras Puses darbības vai bezdarbības rezultātā.

1. **Saziņa starp Pusēm Līguma ietvaros un Līguma termiņi.**
   1. Saziņa starp Pusēm Līguma ietvaros notiek latviešu valodā pa pastu vai elektroniski uz Līgumā norādītajām adresēm.
   2. Līguma 4.1. - 4.4.punktā un 4.9.punktā minēto dokumentāciju Sadarbības partneris iesniedz Aģentūrā papīra formātā vai elektroniski, parakstītu ar drošu elektronisku parakstu, ievērojot Līguma 12.punkta noteikumus.
   3. Nosūtot korespondenci, Puses ņem vērā norādi par sūtījumu saņemšanu juridiskajā vai faktiskajā adresē. Puses nosūtītā korespondence uzskatāma par paziņotu otrai Pusei septītajā dienā pēc tās nodošanas pastā.
   4. Steidzamos gadījumos Sadarbības partneris Līguma 4.1. -  4.4.punktā un 4.9.punktā punktā minēto informāciju nodot telefoniski, elektroniski vai pa telefaksu, ar noteikumu, ka ne vēlāk kā nākamajā darbdienā attiecīgais dokuments tiek izsūtīts arī pa pastu Līguma 11.1.punktā noteiktajā kārtībā.
   5. Informācija, kas iesniegta elektroniska dokumenta veidā un atbilst elektronisko dokumentu apriti regulējošo normatīvo aktu prasībām, ir uzskatāma par iesniegtu rakstveidā.
      1. Pušu elektroniski sūtītajiem dokumentiem jābūt paraksta tiesīgās personas parakstītiem ar drošu elektronisku parakstu normatīvajos aktos paredzētajā kārtībā.
      2. Ja informācija tiek iesniegta elektroniska dokumenta formā, nosūtot uz Līguma minēto elektroniskā pasta adresi, Puses uz e-pasta adresi, no kuras sūtīta informācija, nosūta paziņojumu par informācijas saņemšanu.
   6. Elektroniskā saziņa starp Aģentūru un Sadarbības partneri, kas nav saistīta ar Līguma 4.1. -  4.4.punktā un 4.9.punktā minētās dokumentācijas nosūtīšanu, notiek, izmantojot Līguma 4.12.punktā minētās personas vai komisijas priekšsēdētāja e-pasta adresi un Aģentūras e-pasta adresi [liaa@liaa.gov.lv](mailto:liaa@liaa.gov.lv).
   7. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums ir nosakāms, pamatojoties uz informāciju, kas nodota uz Līgumā norādīto pušu adresēm.
2. **Prasības Aģentūrai iesniedzamo dokumentu noformējumam.**
   1. Ja dokumentus iesniedz elektroniska dokumenta formā, tad tos iesniedz:
      1. izstrādātus un noformētus atbilstoši elektronisko dokumentu izstrādi un noformējumu regulējošo normatīvo aktu prasībām,
      2. izstrādātus DOC, XLS, PDF vai JPG datņu formātā,
      3. parakstītiem ar paraksta tiesīgās personas vai tās pilnvarotās personas drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu apliecinošu dokumentu.
   2. Ja dokumentus iesniedz papīra formātā, tad tos iesniedz:
      1. izstrādātus un noformētus atbilstoši normatīvajiem aktiem, kas nosaka dokumentu izstrādāšanas un noformēšanas prasības, tai skaitā, caurauklotu (bet ne ar kniedētāja skavām), ar secīgi sanumurētām lapām, aizmugurē uz pēdējās lapas diegu galiem jābūt pielīmētiem, uz uzlīmes jānorāda dokumentā sanumurēto un cauraukloto lapu skaits, apliecinājums par dokumentu kopiju pareizību, projekta iesniedzēja nosaukums, projekta iesnieguma sagatavošanas datums, dokumenta autora nosaukums, dokumenta izstrādāšanas vieta un projekta iesniedzēja amatpersonas paraksts;
      2. parakstītiem ar paraksta tiesīgās personas, vai tās pilnvarotās personas parakstu, pievienojot pilnvarojumu apliecinošu dokumentu.
3. **Konfidencialitāte**
   1. Puses apņemas saglabāt jebkura dokumenta vai jebkāda cita ar Līgumu saistīta materiāla konfidencialitāti. Šādas konfidenciālas informācijas izpaušana trešajām personām vai publicēšana ir atļauta tikai pēc Pušu rakstiskas vienošanās, izņemot Līgumā paredzētos gadījumus.
   2. Līguma 13.1.punktā minētā informācija netiek uzskatīta par konfidenciālu, ja tā kļuvusi publiski pieejama saskaņā ar normatīvajiem aktiem vai Līgumu.
4. **Piemērojamās tiesības un strīdu izšķiršana**
   1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma.
   2. Ja viens vai vairāki Līguma noteikumi jebkādā veidā kļūst par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežo un neietekmē pārējo Līguma noteikumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai saskaņā ar spēkā esošajiem normatīvajiem aktiem.
   3. Līgums ir saistošs Pusēm un to tiesību un saistību pārņēmējiem.
   4. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Gadījumā, ja vienošanās netiek panākta 30 (trīsdesmit) dienu laikā no pārrunu uzsākšanas dienas (izņemot Līgumā noteiktos gadījumus, kad šāds termiņš nav piemērojams), strīdi tiek risināti saskaņā ar spēkā esošajos normatīvajos aktos noteikto kārtību.

|  |  |
| --- | --- |
| **Sadarbības partnera rekvizīti** | **Aģentūras rekvizīti** |
| Nosaukums  \_\_\_\_\_\_ iela \_\_, Pilsēta, LV-\_\_\_\_  Reģ.nr.\_\_\_\_\_\_\_\_\_\_\_\_\_  Tālr.: +371 \_\_\_\_\_\_\_\_\_\_\_  Fakss: +371 \_\_\_\_\_\_\_\_\_\_\_  E-pasts: [\_\_\_\_\_\_\_\_\_\_\_\_\_\_\_\_\_\_](mailto:arnis.uzaris@ventspils.gov.lv) | Latvijas Investīciju un  attīstības aģentūra  Pērses iela 2, Rīga, LV-1442  PVN reģ. Nr.90001739473  Tālr.: +371 67039400  Fakss: +371 67039401  E-pasts: [liaa@liaa.gov.lv](mailto:liaa@liaa.gov.lv) |

|  |  |
| --- | --- |
| **Sadarbības partnera vārdā:** | **Aģentūras vārdā:** |
| Pašvaldības domes priekšsēdētājs/a  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vārds Uzvārds | Direktors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Andris Ozols |